laion/Wikipedia-Exotic huggingface dataset:
קומייאס

קומייאס (בספרדית: Comillas) היא עיירה ורשות מוניציפלית בקהילה האוטונומית קנטבריה שבספרד, הממוקמת 50 ק"מ מערבית לסנטאנדר. בני אדם חיו באזור כבר בתקופה הנאוליתית. במערות שבסביבה נמצאו ציורים מתקופה זו ושרידים אחרים. באזור נמצאו גם שרידים מתקופת הברונזה. השרידים מהתקופה הרומית הם דלים ונראה שלא היה במקום יישוב רומי. היישוב הנוכחי התחיל להתפתח בסביבות המאה ה-10 או ה-11, הוא מוזכר בכתובים לראשונה במאה ה-11. הבסיס הכלכלי העיקרי של העיירה היה הדייג. בניית נמל דייגים החלה בתחילת המאה ה-17. באותה תקופה עסקו בני קומייאס בעיקר בציד לווייתנים, שהיו נפוצים במפרץ ביסקאיה במאות שעברו. במאה ה-19, עם התדלדלות אוכלוסיית הלווייתנים, עברו לדיג סרדינים, מקרלים ודגי בוניטו. התפתחות תעשיית התיירות החלה כבר באמצע המאה ה-19 ובהמשך הפכה היא לבסיס הכלכלי העיקרי של קומייאס. ב-1871 שב לקומייאס בן העיירה אנטוניו לופס אי לופס (Antonio López y López)(אנ') שהתעשר בעסקי ספנות בקובה וקיבל ממלך ספרד אלפונסו ה-12 את התואר המרקיז של קומייאס. ביוזמתו הוקמה האוניברסיטה האפיפיורית של קומייאס (Universidad Pontificia Comillas)(אנ'). הייתה לו גם תרומה משמעותית להתפתחות התיירות בכך שהזמין את המלך לבקר בקומייאס ואף לקיים בה ישיבה של מועצת השרים. לקראת הביקור הזמין לופס אי לופס לקומייאס מברצלונה קבוצה של ארכיטקטים מודרניסטיים ובראשם אנטוני גאודי ואלה הקימו מספר מבנים בעיירה. אל קפריצ'ו ("הגחמה" = El Capricho) של גאודי. נבנה בשנים 1883 עד 1885 בסגנון המודחאר עם מגדל המחופה באריחים ירוקים ומזכיר צריח של מסגד. בניין האוניברסיטה האפיפיורית של קומייאס (Universidad Pontificia Comillas) שבהמשך הועברה למדריד. משמש כיום כאחד הקמפוסים של אוניברסיטת קנטבריה. הבניין שתוכנן על ידי הארכיטקטים ז'ואן מרטורל (Joan Martorell) (אנ') וליואיס דומנק אי מונטנר (Lluís Domènech i Montaner) (אנ') ונבנה בשנות התשעים של המאה ה-19. ארמון סובריאנו (Palacio Sobrellano), גם הוא של ז'ואן מרטורל, נבנה ב-1888 בסגנון ניאו גותי. הריהוט הוא של גאודי. לארמון גן נרחב שבו נמצא ה"אל קפריצ'ו". בית הקברות מעוטר במונומנטים בסגון האר-נובו כשבולט במיוחד פסל המלאך המשחית של ז'וזפ לימונה אי ברוגרה (אנ'). אל קפריצ'ו של גאודי האוניברסיטה האפיפיורת של קומייאס. ארמון סובריאנו. שער בית הקברות ופסל "המלאך המשחית". אתר האינטרנט הרשמי של קומייאס אתר תיירות של קומייאס (באנגלית) ההיסטוריה של האוניברסיטה האפיפיורת של קומייאס {אנגלית) האתר של אל קפריצ'ו (ספרדית)
דייהטסו טנטו אקס

דייהטסו טנטו אקס (באנגלית: Daihatsu Tanto Exe, ביפנית: ダイハツ・タントエグゼ) הוא מיקרוואן ("Microvan" (אנ')) מקטגורית "Kei car" (אנ'), 5 דלתות הצ'בק, מתוצרת יצרנית הרכב היפנית דייהטסו אשר יוצר בין השנים 2009–2014. יצרנית הרכב היפנית "סובארו" ייצרה בין השנים 2010–2015 דגם זהה אשר היה קרוי "Subaru Lucra". הנעה קדמית 4x2 הנעה כפולה 4x4 "Tanto Exe" "Tanto Exe CUSTOM" "CUSTOM S" "CUSTOM G" "CUSTOM RS" 4 מושבים 5 דלתות חלונות חשמל הגה כוח מיזוג אוויר ABS "דייהטסו טנטו אקס", גרסה 4x4 "דייהטסו טנטו אקס" "דייהטסו טנטו אקס" "דייהטסו טנטו אקס" דגם "Custom G" "דייהטסו טנטו אקס" - מבט לתא הנהג "דייהטסו טנטו אקס", גרסה 4x4 "דייהטסו טנטו אקס" דייהטסו דייהטסו וייק דייהטסו טנטו מדיה וקבצים בנושא דייהטסו טנטו אקס בוויקישיתוף אתר האינטרנט הרשמי של דייהטסו טנטו אקס (ביפנית) דייהטסו טנטו אקס, סרטון באתר יוטיוב "דייהטסו טנטו אקס" tradecarview.com/specifications/daihatsu/tanto_exe_custom "דייהטסו טנטו אקס" motor1.com/news/18311/daihatsu-tanto-exe-tanto-exe-custom-erupt-in-tokyo "דייהטסו טנטו אקס" cardealpage.com/daihatsu/tanto%20exe "דייהטסו טנטו אקס" daihatsu.com/news ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
בלוויני

בלוויני (באנגלית: Balvenie) הוא סינגל מאלט סקוטי המיוצר באזור הספייסד בסקוטלנד על ידי חברת וויליאם גרנט ובניו. וויליאם גרנט נולד ב-19 בדצמבר 1839 בבית אביו בדאפטאון. כבר בגיל שבע הוא התחיל לרעות את הבקר בחווה, וויליאם היה מתלמד אצל סנדלר ואחר כך עבד כפקיד, לאחר מכן נעשה מנהל חשבונות במזקקת מורטלאך בשנת 1866, שם למד את תורת הזיקוק במשך כעשרים שנה, גרנט עזב את עבודתו במזקקת מורטלאך וקנה שדה ליד טירת בלווני. במשך זמן מה הוא הכין תוכניות למזקקה שלו, אבן היסוד של המזקקה הונחה בסתיו 1886. גרנט נשאר פעיל בחברה עד מותו בשנת 1923 בגיל 83. בתחילת 1892 החלה העבודה להמרת אחוזה מהמאה ה -18 לטובת המזקקה.הבנייה נמשכה חמישה-עשר חודשים, וב־1 במאי 1893, התבצע הזיקוק הראשון. בלוויני מייצרת ויסקי בסגנון מסורתי. מעדיפה את השעורה מגידול מקומי, ומנביטה את השעורה בשיטה המסורתית. מתוך כ -100 המזקקים בסקוטלנד, בלוויני היא אחת משבע המזקקות היחידות המנביטות את השעורה בשיטה זו. דאבל ווד 12 שנה דאבל ווד 17 שנה חבית יחידנית 12 שנה חבית יחידה (Single Barrel) חמש עשרה שנה קרביאן קאסק 14 שנה טריפל קאסק 16 שנה כמה הנפקות של בלוויני קבלו פרסים בתחרויות שונות. בתחרות בסן פרנסיסקו מ 2006-2012, חבית יחידנית 15 שנה קיבלה: זהב, כסף, זהב, כסף, מדליות זהב כפולה. פורטווד 21 שנה זכה פעמיים בזהב בשנת 2012, באליפות הבינלאומית 2006, הנפקות הקולקטיב של בלוויני הניבו את מדליית הזהב הגדולה ביותר עבור כל מותג בכל שנה מאז תחילת התחרות. וויסקי סינגל מאלט וויסקי ויסקי סקוטי מדיה וקבצים בנושא בלוויני בוויקישיתוף אתר האינטרנט הרשמי של בלוויני בלוויני, ברשת החברתית פייסבוק בלוויני, ברשת החברתית אקס (טוויטר) בלוויני, ברשת החברתית אינסטגרם thebalvenie.com, האתר הרשמי של המזקקה. Helen Arthur (2002) [1997]., The single malt companion (in Dutch)., Lisbeth Machielsen (trans.). Libero. p. 66., (2002) [1997]., ISBN 9057642360. Helen Arthur, The single malt companion Balvenie 12 Years Double Wood, www.whisky.com (באנגלית) Balvenie 17 Years Double Wood, www.whisky.com (באנגלית) Bottle Search - Whisky.com, www.whisky.com (באנגלית) Balvenie 14 Years Caribbean Cask, www.whisky.com (באנגלית)
מקגייוור (סדרת טלוויזיה, 2016)

מקגייוור (באנגלית: MacGyver) היא סדרת טלוויזיה פעולה והרפתקאות אמריקאית, שפותחה על ידי פיטר מ' לנקוב ובכיכובו של לוקאס טיל בתפקיד הראשי. זהו אתחול של סדרת טלוויזיה באותו השם של ABC שיצר לי דייוויד זלוטוף, ושודרה משנת 1985 עד 1991. הסדרה עלתה לשידור לראשונה ב-23 בספטמבר 2016 ברשת CBS, וכללה 21 פרקים. העונה השנייה, אשר כללה 23 פרקים עלתה לשידור ב-29 בספטמבר 2017. באפריל 2018, רשת CBS חידשה את הסדרה לעונה שלישית, אשר עלתה לאוויר ב-28 בספטמבר 2018, וכללה 22 פרקים. במאי 2019, חודשה הסדרה לעונה רביעית, אשר עלתה ב-7 בפברואר 2020. ב-22 בינואר 2021 חודשה הסדרה לעונה חמישית. ב-7 באפריל 2021 פורסם כי הסדרה, שתוכננה לה עונה שישית, תסתיים בסוף העונה החמישית/ הפרק האחרון שודר בארצות הברית ב-30 באותו חודש. בפרק הסיום התמודדו מקגייוור (לוקאס טיל) וריילי (טריסטין מייס) עם קונספירציית שטיפת מוח הגורמת להם לפקפק במחויבותם לסוכנות "קרן פניקס". בישראל התכנית שודרה בערוץ Yes Action. אנגוס "מק" מקגייוור הוא חבר בארגון ממשלתי סודי בארצות הברית, שם הוא משתמש בכישרונו יוצא הדופן לפתרון בעיות וידע נרחב במדע כדי להציל חי אדם. "עם כישורים שמוגבלים רק על ידי היצירתיות שלו, מק מציל את היום באמצעות מהדקים במקום אקדחים, נרות יום הולדת במקום פצצות, ומסטיקים במקום רובים". אתר האינטרנט הרשמי של מקגייוור (באנגלית) מקגייוור, ברשת החברתית פייסבוק מקגייוור, ברשת החברתית אקס (טוויטר) מקגייוור, ברשת החברתית אינסטגרם "מקגייוור", במסד הנתונים הקולנועיים IMDb (באנגלית) "מקגייוור", באתר AllMovie (באנגלית) "מקגייוור", באתר Rotten Tomatoes (באנגלית) "מקגייוור", באתר Metacritic (באנגלית) "מקגייוור", במסד הנתונים הקולנועיים KinoPoisk (ברוסית) Andreeva, Nellie (April 7, 2021). ‘MacGyver’ To End After Season 5, Series Finale Set On CBS. Deadline Hollywood. Retrieved April 8, 2021 Grobar, Matt (April 30, 2021). ‘MacGyver’ Series Finale Recap: Future Of The Phoenix Foundation In Question, As Nanobot Conspiracy Comes To Light. Deadline Hollywood. Retrieved May 1, 2021
יצחק ניימן

יצחק ניימן (1914 - 1989) היה רבה של קריית חיים. ניימן נולד וגדל בבריסק. הוא למד בצעירותו בחברותא עם יוסף דוב הלוי סולובייצ'יק בביתו של הרב יצחק זאב הלוי סולובייצ'יק. בצעירותו למד בישיבת כנסת בית יצחק ובגיל 19 עבר ללמוד בישיבת מיר. בשנת 1936 עלה לארץ ישראל ולמד בישיבת לומז'ה, בה זכה ללמוד בחברותא עם המשגיח הרב יחזקאל לוינשטיין. בשנת 1937 נשא לאשה את בתו היחידה של יהודה ליב דון יחיא. ניימן הוציא לאור את ספרו של חותנו, ביכורי יהודה. לאחר מכן עבד כר"מ בישיבת היכל התלמוד והיה ר"מ בישיבת פתח תקווה.[דרוש מקור] בשנת 1953 נבחר לשמש כרב בכפר יונה. בתחילת 1955 נתמנה לרב של קריית חיים. בשנת 1987 עבר לשכונת רמות אלון בירושלים בה הקים את קהילת חניכי הישיבות. שלמה ניימן, זיכרון יצחק, ירושלים תשנ"ט, באתר היברובוקס יצחק מאור, ר' אהרן זליג דון יחיא, דבר, 22 בינואר 1960 י. מאירסון, הרב י.ל. דון־יחייא, דבר, 24 בדצמבר 1941 הרב יצחק ניימן - רב בכפר יונה, הצופה, 19 ביוני 1953 הרב יצחק ניימן - רבה של קריית חיים, הצופה, 16 בינואר 1955
ג'ק באטלנד

ג'ק באטלנד (באנגלית: Jack Butland; נולד ב-10 במרץ 1993 בבריסטול, אנגליה) הוא כדורגלן אנגלי המשחק בעמדת השוער בגלאזגו ריינג'רס. פרק זה לוקה בחסר. אנא תרמו לוויקיפדיה והשלימו אותו. באטלנד התחיל את הקריירה שלו בברמינגהאם סיטי ב-2010, ממנה הושאל לשנתיים לצ'לטנהאם טאון מהליגה השנייה עד אשר עבר לקבוצת סטוק סיטי ב-2013. בשנתיים הראשונות שלו בסטוק סיטי הושאל לברמינגהאם סיטי, ברנסלי, לידס יונייטד ודרבי קאונטי. באטלנד זומן לראשונה לסגל הנבחרת הבוגרת של אנגליה ביורו 2012 בעקבות פציעתו של השוער ג'ון רודי אך לא שיחק. הוא ערך את הופעת הבכורה שלו במדי נבחרת אנגליה ב-15 באוגוסט 2012 במשחק ידידות בין אנגליה לאיטליה, ובכך הפך לשוער הצעיר ביותר שעורך הופעת בכורה בנבחרת כשהוא בן 19 ו-158 ימים. באטלנד הצטרף לאקדמיה של ברמינגהאם סיטי כאשר היה בן 14, בגיל 16 קודם לקבוצת המילואים וחתם לשנתיים וחצי בברמינגהאם סיטי, באטלנד ערך את הופעת הבכורה שלו בבוגרים ב-17 במרץ 2010. באטלנד הושאל בסטטמבר 2011 לצ'לטנהאם טאון וערך את הופעת הבכורה שלו ב-10 בספטמבר 2011 בה צ'לטנהאם טאון ניצחה 0–2 את מקלספילד טאון. בפברואר 2012 הושאל שוב מבברמינגהאם סיטי לצ'לטנהאם טאון עד סוף העונה. ב-31 בינואר 2013 חתם באטלנד על חוזה לארבע וחצי שנים בעלות של 3.5 מיליון פאונד עם סטוק סיטי וכחלק מהעסקה עם ברמינגהאם סיטי ממנה הגיע הוא הושאל אליה עד לסוף העונה. לאחר חזרתו לסטוק סיטי מצא את עצמו כשוער שלישי לאחר אסמיר בגוביץ' ותומאס סורנסן וב-26 בספטמבר 2013 הושאל לברנסלי לשלושה חודשים. הוא ערך במדי ברנסלי 13 הופעות עד שנקרא חזרה ב-26 בדצמבר 2013 בעקבות פציעתו של אסמיר בגוביץ'. ב-1 בינואר 2014 ערך את הופעת הבכורה שלו בפרמייר ליג כאשר החליף את השוער הפצוע תומאס סורנסן במחצית המשחק בין סטוק סיטי לאברטון, שהסתיים בתוצאה 1-1. הוא פתח לראשונה בהרכב ב-12 בינואר 2014 מול ליברפול, שהסתיים שהסתיים בתבוסה בתוצאה 3–5. ב-20 בפברואר 2014 הושאל עד לסוף העונה ללידס יונייטד מההצ'מפיונשיפ וערך את הבכורה שלו שם כבר במשחק הראשון מול מידלסברו, שהסתיים בתוצאה 0-0. ב-20 באוקטובר הושאל לדרבי קאונטי מהצ'מפיונשיפ לחודש, והספיק לערוך שם שש הופעות לפני שחזר לסטוק סיטי. ב-2015 חתם על הארכת חוזה עם סטוק סיטי עד לסוף עונת 2019. ב-16 באוקטובר 2020, לאחר שבע שנים בסטוק סיטי, חתם לשלוש שנים בקריסטל פאלאס. ב-6 בינואר 2023 הושאל למנצ'סטר יונייטד עד לסיום העונה. ב-6 ביוני 2023 חתם לארבע שנים בגלאזגו ריינג'רס. באטלנד ערך את הופעת הבכורה שלו בנבחרת אנגליה עד גיל 16 ב-3 באוקטובר 2008 במשחק בה אנגליה הביסה 0–6 את צפון אירלנד. באטלנד זומן לראשונה לסגל הנבחרת הבוגרת של אנגליה ביורו 2012 בעקבות שבר באצבעו של השוער ג'ון רודי אך לא שיחק אבל ערך את הופעת הבכורה שלו במדי נבחרת אנגליה ב-15 באוגוסט 2012 במשחק ידידות בין אנגליה לאיטליה. באטלנד זומן למונדיאל 2018 בה אנגליה הגיעה עד לחצי גמר שם הודחה בפנדלים 3–4 על ידי קרואטיה. מדיה וקבצים בנושא ג'ק באטלנד בוויקישיתוף ג'ק באטלנד, באתר Transfermarkt ג'ק באטלנד, באתר Soccerway ג'ק באטלנד, באתר BDFutbol ג'ק באטלנד, באתר WorldFootball.net ג'ק באטלנד, באתר National Football Teams ג'ק באטלנד, באתר FootballDatabase.eu
גוגול (סדרת סרטים)

גוגול הוא שמה של סדרת סרטי פנטזיה ואימה בבימויו של יגור בראנוב, בהפקת חברת ההפקות Sreda. סדרת הסרטים מבוססת באופן רופף על יצירות מאת ניקולאי גוגול מתוך האוסף "ערבים בחווה ליד דיקאנקה". את התפקיד הראשי גילם אלכסנדר פטרוב. "גוגול: ההתחלה" הוא הראשון מתוך שלושת סרטי הפרויקט "גוגול" שהוא סדרת הטלוויזיה הראשונה ברוסיה שהוקרנה קודם בבתי הקולנוע. הקרנת הבכורה של הסרט הראשון הייתה ב-31 באוגוסט 2017 והכניס $7,757,988 בקופות. הסרט השני "גוגול: ויי" יצא ב-5 באפריל 2018, בקופות, הוא הכניס $8,011,641. הסרט השלישי, "גוגול: נקמה נוראית", יצא לאקרנים ב-30 באוגוסט 2018. שלושת הסרטים פוצלו לשישה פרקים, ששודרו בערוץ הטלוויזיה TV-3 בשנת 2019.‏ ערך מורחב – גוגול: ההתחלה זהו הסרט הראשון בטרילוגיה, והוא מספר את סיפורו של ניקולאי גוגול בעת עבודתו כחוקר. ערך מורחב – גוגול: ויי זהו סרט המשך ל"גוגול: ההתחלה". ערך מורחב – גוגול: נקמה נוראית זהו הסרט החותם של הטרילוגיה. אתר האינטרנט הרשמי של טרילוגיית גוגול "Телеканал ТВ-3 покажет телесериал «Гоголь» сначала в кинотеатрах, а лишь потом на телеэкране". ודומוסטי. "Продолжения «Гоголя» в кино выйдут только в 2018 году". kinometro. "Сериал о Гоголе собрал за первые выходные в четыре раза больше своего бюджета". ודומוסטי. Awards — IMDb "Winners February 2017". Accolade Global Film Competition. אורכב מ-המקור ב-2017-08-27. נבדק ב-2018-08-31. "Американский фестиваль Accolade Global Film Competition отдал первое место российскому сериалу «Гоголь»". The Hollywood Reporter. "2017 Award Winners". The Indie Gathering International Film Festival. "Объявлены лауреаты VI Премии АПКиТ". Ассоциация продюсеров кино и телевидения. "Саундтрек к «Гоголю» наградили в США международной премией Global Music Awards". The Hollywood Reporter. אורכב מ-המקור ב-2018-10-13. נבדק ב-2018-08-31. הכנסות גוגול: ויי באתר kinobusiness.com הכנסות גוגול: נקמה נוראית באתר קרן הקולנוע הרוסי הכנסות גוגול: נקמה נוראית באתר kinobusiness.com
פוריקי

פוריקי (בצרפתית: Furiki Wheels, בתרגום לעברית: "גלגלי פוריקי") היא סדרת הנפשה צרפתית משנת 2018, שנוצרה ובוימה על ידי פרדריק מרטין. הסדרה עוקבת אחר אנדריי פוריקי, עצלן החולם לנסוע מסביב לעולם ולשם כך הוא לומד שיעורי נהיגה. הסדרה שודרה לראשונה בצרפת בערוץ France 4 החל מ-2 ביולי 2018 עד 15 בדצמבר באותה שנה. בישראל הסדרה שודרה בדיבוב לעברית החל מ-26 באוגוסט 2018 עד 9 ביוני 2019 בערוץ דיסני כחלק מסדרות דיסני XD. לסדרה נוצרה עונה אחת בעלת 26 פרקים באורך 23 דקות, כאשר כל פרק מורכב משני פרקים משניים באורך 11 דקות. הסדרה מספרת על עצלן בשם אנדריי פוריקי השונה משאר העצלנים. בזמן כשכל העצלנים מבלים את יומם באכילה ובשינה, אנדריי מקדיש את זמנו ללמוד נהיגה בשביל להגשים את חלומו ולנסוע מסביב לעולם. יחד עם חבריו בעלי החיים, בכל פרק הוא מסתבך ועובר כל מיני הרפתקאות. במאית הדיבוב של הסדרה בעברית הייתה אפרת ענבל, ומפיקת הדיבוב הייתה עדי וולוצקי. "פוריקי", במסד הנתונים הקולנועיים IMDb (באנגלית) "פוריקי", במיזם "אישים" לתיעוד היצירה הישראלית
אלישע אוטיס

אלישע גרייבס אוטיס (באנגלית: Elisha Graves Otis; ‏3 באוגוסט 1811, הליפקס, ורמונט – 8 באפריל 1861, יונקרס, ניו יורק) היה תעשיין וממציא אמריקני. עיקר פרסומו מהמצאת מכשיר בטיחותי המונע ממעליות ליפול במקרה של קריעת הכבל המושך אותה. המצאתו של אוטיס איפשרה את בניית גורדי השחקים. אוטיס נולד בהליפקס, ורמונט. אביו היה שופט ומחוקק. בגיל 19 עבר לטרוי, ניו יורק, ולאחר מכן לברטלבורו, ורמונט. בין השנים 1838–1845 עבד בייצור עגלות וכרכרות בברטלבורו, ולאחר מכן עבר לאולבני, ניו יורק, שם עבד כמכונאי ראשי במפעל לייצור מסגרות למיטות. בעבודתו שם המציא מנגנון המאפשר את העלאת קצב הייצור. בשנת 1852 נשלח ליונקרס, ניו יורק, לפקח על הקמת מפעל חדש ועל הרכבת המכונות בו. בשל בעיות הבטיחות שבמנופים שהרימו משא כבד, המציא אוטיס מתקן הרמה בטיחותי, אותו כינה "המנוף הבטיחותי". המתקן היה למעשה המעלית הראשונה בה הותקן המכשיר המונע מהמשטח ליפול במקרה של קריעת הכבל או השרשרת. שנה לאחר ההמצאה התפטר מעבודתו ופתח חברה לייצור מעליות. המעלית הראשונה בייצורו נמכרה ב-20 בספטמבר 1853. בהתחלה, לא הצליח העסק והמכירות היו מועטות, אך במאי 1854 הציג אוטיס את מעלייתו בתערוכה העולמית בעיר ניו יורק, והדגים כיצד חיתוך הכבל לא מהווה סכנה. לאחר מכן החל העסק שלו להצליח. ב-23 במרץ 1857 התקין את מעלית הנוסעים הראשונה שלו בחנות בניו יורק. מעבר לעבודתו בתחום המעליות, רשם אוטיס פטנטים בתחומים אחרים, כמו בלמים לרכבת (1852), מחרשה מונעת קיטור (1857) ותנור לאפיית לחם (1858). אוטיס נפטר ב-8 באפריל 1861 ביונקרס, ניו יורק מדיפתריה. לאחר מותו המשיכו בניו בניהול חברת המעליות שלו, שהתקינה מעליות בבניינים רבים, בהם מגדל אייפל, בניין האמפייר סטייט, מגדלי התאומים ועוד. בשנת 1988 צורף שמו של אוטיס להיכל התהילה הלאומי לממציאים. מדיה וקבצים בנושא אלישע אוטיס בוויקישיתוף אלישע אוטיס, באתר אנציקלופדיה בריטניקה (באנגלית) הלית לויזון-ינאי, ‏אלישע אוטיס > ממציא המעלית, באתר גלובס, 31 בינואר 2010 על החברה (אורכב 29.08.2018 בארכיון Wayback Machine), באתר Otis Elevator Company (באנגלית). אלישע אוטיס, באתר "Find a Grave" (באנגלית) אלישע אוטיס, באתר היכל התהילה הלאומי לממציאים, (באנגלית)
סנאי דואה דרומי

סנאי דואה דרומי (שם מדעי: Glaucomys volans) הוא מין של מכרסם מהסוג סנאי דואה אמריקני החי באמריקה הצפונית. הוא קרוב למין סנאי דואה צפוני, אך מצוי דרומה ממנו, מדרום קנדה לפלורידה ואוכלוסיות שונות שלו נמצאות גם במקסיקו, גואטמלה והונדורס. אורכו של סנאי זה 21–26 סנטימטרים עם זנב באורך 8–12 סנטימטרים. הפרווה אפורה בהירה ומעט אדמדמה בכתפיים והבטן לבנה. לסנאי זנב ארוך ורגליים קצרות, אך בעלות קרום תעופה גדול אותו הם מסוגלים לפרוש בדאייה מהענפים. הסנאי הוא פעיל בלילה, והוא בעל עיניים גדולות ואוזניים גדולות ורודות. הוא שוכן עצים ברוב זמנו וניזון על הענפים מבלוטים של אלונים, אשורים ועצי קאריה וגם מפירות, גרגרים, זרעים שונים, חרקים, פטריות, נבלות ואפילו ביצים וגוזלים. הוא עצמו נטרף בידי שונרים, עופות דורסים כמו נץ, אוח ולילית וראקונים. גם חתולים יכולים לתפוס אותם, אם הם לא נזהרים. תפוצתו היא בעיקר ביערות נשירים ובמורדות הרים. באזורים מסוימים הוא מסתובב בגנים, אך רק בשעות החשיכה. הסנאי מצוי רוב הזמן בין העצים ויורד לקרקע מעט מאוד. במקום זה הוא מסוגל לדאות למרחקים קצרים, תוך שימוש בזנבו כהגה, ביעילות העוזרת לו לנחות על גזעים אחרים. הסנאים מקננים בחורי עצים טבעיים או שנעשו בידי נקריים והם מרפדים את הקן בעלים וטחבים. הנקבה ממליטה 2–7 גורים בתוך חלל הקן, והם מתפתחים עד שנעשים בוגרים אחרי 120 יום. הסנאים חברותיים מאוד ונראים מקפצים ודואים יחדיו. הקבוצה יכולה להתחמם יחדיו באזורים קרים וייתכן כי היא עוזרת להתגונן מטורפים או לעזור לטפל בצעירים. מדיה וקבצים בנושא סנאי דואה דרומי בוויקישיתוף סנאי דואה דרומי, באתר ITIS (באנגלית) סנאי דואה דרומי, באתר NCBI (באנגלית) סנאי דואה דרומי, באתר Animal Diversity Web (באנגלית) סנאי דואה דרומי, באתר האנציקלופדיה של החיים (באנגלית) סנאי דואה דרומי, באתר GBIF (באנגלית) סנאי דואה דרומי באתר הרשימה האדומה של IUCN
סנאי דואה אמריקאי

סְנָאִי דּוֹאֶה אָמֵרִיקָנִי (שם מדעי: Glaucomys) הוא סוג של מכרסמים מקבוצת סנאים דואים שבמשפחת הסנאיים החיים רק באמריקה הצפונית בין אלסקה להונדורס. בסוג זה 3 מינים הדומים למיני הסוג האירו-אסייתי Pteromys. סנאים אלה בעלי כסות פרווה חומה-אפורה עם קרומי תעופה גדולים העוזרים להם לדאות מענפי העצים למרחק של עד 45 מטר, לעבר עץ אחר. מזונם העיקרי הוא אגוזים ובלוטים, אך גם פטריות, חזזיות, פירות, חרקים, ביצים וגוזלים. סנאי דואה דרומי (Glaucomys volans) סנאי דואה צפוני (Glaucomys sabrinus) סנאי דואה הומבולדט (Glaucomys oregonensis) - הופרד מהמין הצפוני מדיה וקבצים בנושא סנאי דואה אמריקאי בוויקישיתוף סנאי דואה אמריקאי, באתר ITIS (באנגלית) סנאי דואה אמריקאי, באתר NCBI (באנגלית) סנאי דואה אמריקאי, באתר האנציקלופדיה של החיים (באנגלית) סנאי דואה אמריקאי, באתר GBIF (באנגלית) לפי מונחי האקדמיה ללשון
אליפות אירופה בכדוריד 2008

אליפות אירופה בכדוריד 2008 היא אליפות אירופה השמינית והיא נערכה על ידי איגוד הכדוריד האירופאי. הטורניר התקיים בשווייץ בין ה-17 בינואר ל-27 בינואר 2008. המשחקי הגמר נערכו בלילהאמר באולם הוקנס שמכיל כ-11,500 מקומות. דנמרק זכתה באליפות בפעם הראשונה בתולדות הנבחרת. מפת הערים המארחות בנורווגיה   דראמן סטוונגר ברגן טרונדהיים לילהאמר המדינה המערכת (נורווגיה) העפילה ישירות, בנוסף לכך, בהתאם לתוצאות משחקי העפלה לאליפות אירופה בכדוריד 2006 העפילו ישירות נבחרות צרפת, ספרד, דנמרק, קרואטיה, גרמניה ורוסיה. יתר 9 נבחרות העפילו דרך המוקדמות. 16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף. המשחקים נערכו בסטוונגר באולם Stavanger Idrettshall שמכיל 7,000 מקומות. המשחקים נערכו בדראמן באולם Drammenshallen שמכיל 4,200 מקומות. המשחקים נערכו בברגן באולם Haukelandshallen שמכיל 4,000 מקומות. המשחקים נערכו בטרונדהיים באולם Trondheim Spektrum שמכיל 4,200 מקומות. המשחקים נערכו בסטוונגר באולם Stavanger Idrettshall שמכיל 7,000 מקומות. המשחקים נערכו בטרונדהיים באולם Trondheim Spektrum שמכיל 4,200 מקומות. נבחרת ישראל בכדוריד החלה את השתתפותה בבית ג' של המוקדמות. היא סיימה את הבית במקום השלישי ולא העפילה להמשך התחרות. מדיה וקבצים בנושא אליפות אירופה בכדוריד 2008 בוויקישיתוף מידע מאתר איגוד הכדוריד האירופי (אורכב 24.01.2012 בארכיון Wayback Machine) נתונים מאתר טודור66 פירוט משחקי המוקדמות
ציפור שבפנים עומדת בחוץ

צפור שבפנים עומדת בחוץ, שירים 2008-1962 הוא ספר שירה של המשוררת חדוה הרכבי, הספר יצא לאור בשנת 2009 בהוצאת הקיבוץ המאוחד בשיתוף עם מוסד ביאליק - ירושלים, ובעריכת דוד וינפלד. בקובץ מאוגדים ארבעה ספרי שירה שכתבה במהלך 46 שנה, וכן שירים חדשים שטרם כונסו לספר: "ראנא" ו"מיגו". שירתה עוסקת בחשיפה של עולמות פנימיים קשים ומעוררי בלהה, על סף טירוף הדעת, לבין רגעי התעלות רוחנית ואקסטזה, רבים מזכירים את שמה של חדוה הרכבי עם המשוררת יונה וולך, שתיהן נשמעות כמגיבות לזרמים ולקולות תת מודע בלתי נשלטים, אסוציאטיביים ולעיתים כפייתיים. על פי חוקר הספרות אריאל הירשפלד: "חדוה הרכבי הרחיבה את המנעד החווייתי של השירה העברית בדור הזה, ויצרה מקום למצבי נפש שהיו נותרים שתוקים בלעדיה." שם הספר "ציפור שבפנים עומדת בחוץ" לקוח מתוך השיר "מטיבם של דברים" הפותח את קובץ שיריה השני "עדי" (1981). מטיבם של דברים שאינם כשורה שציפור שבפנים עומדת בחוץ ולבה שקפוא לוהט משמחה ופיה דביק ופיה פעור וציפור שיושבת כמעט לצידה נאבקת אתה על פירור כי הוא מלך (מ. ניומן 1973) – ספרה הראשון של הרכבי. יצא בסיוע המשוררת לאה גולדברג, שהייתה זו שגילתה את השירים הראשונים של הרכבי, בחרה מהם, והכינה את ספרה להוצאה לאור. הספר זכה בפרס רחל ניומן. עדי: שירים (ספרית פועלים 1981) – הספר השני של הרכבי, בו השירה אינטימית יותר. אני רוצה להגיד לך: שירים (ספרית פועלים 1985) בספרה השלישי הפך עצם הדיבור לנושא השירה עצמה, בניסיון לפצח את מבנה המילים השגור ולהפוך אותו לחלק מהמבנה השירי. האחר (הליקון ביתן 1993) בספרה הרביעי פיתחה הרכבי צורות שיר ארוכות, מונולוגים אפיים, המתארים מצבי משבר לצד תשוקה ואושר. שירים חדשים שטרם כונסו, ראנא, מיגו כאב החיבור עם הכאב: ארבעה פרקים על שירת חדוה הרכבי מאת אריאל הירשפלד חדוה הרכבי, ציפור שבפנים עומדת בחוץ, שירים 1962-2008 מאת אלי הירש ציפור שבפנים עומדת בחוץ - חדוה הרכבי, באתר טקסט, ‏2010 הירשפלד, אריאל. ״כאב החיבור עם הכאב: ארבעה פרקים על שירת חדוה הרכבי״. מכאן (ט״ז). באר שבע: אוניברסיטת בן-גוריון. תשע״ו. 513-530. מטיבם של דברים, באתר שירשת-אתר השירה של סנונית והליקון "מתוך ע ד י, של חדווה הרכבי - צו קריאה". צו קריאה. 2015-05-10. אורכב מ-המקור ב-2017-12-11. נבדק ב-2018-09-13.
שירים מבית סבא

שירים מבית סבא היא סדרת טלוויזיה ישראלית לילדים משנת 2017, בכיכובו של טוביה צפיר, שבוימה על ידי יוני גרא ונכתבה על ידי איתמר רוטשילד עבור ערוץ הופ!. לסדרה הופקה עונה אחת בעלת 8 פרקים באורך 5 דקות. בכל פרק מגיע לביתו של סבא טוביה אחד מנכדיו, אשר מספר לו על בעיה שעברה עליו במהלך היום. סבא טוביה נזכר במה שסבא שלו היה אומר בנושא, וכך עוזר לנכד. בכל סיום פרק בסדרה יש שיר מהמאה ה-20 של ארץ ישראל. סבא טוביה (טוביה צפיר) – הסבא של הנכדים בסדרה. בכל פרק מגיע אליו אחד מנכדיו ומספר לו על בעיה. סבא של טוביה (טוביה צפיר) – סבא של סבא טוביה. בכל פרק בסדרה סבא טוביה נזכר בו, וכך הוא עוזר לנכדים. בסיום כל פרק רואים את הסבא שר שירים מהמאה ה-20 של ארץ ישראל. אלון (גיא מנסטר) – נכדו של סבא טוביה. בחלק מהפרקים הוא בא לסבא טוביה ומספר לו על בעיה שעברה עליו במהלך היום. שחר (מיה אשש) – נכדתו של סבא טוביה. בחלק מהפרקים היא באה לסבא טוביה ומספרת לו על בעיה שעברה עליה במהלך היום. בכל פרק בסדרה מופיע שיר שונה מהמאה ה-20 של ארץ ישראל, כאשר את השירים מבצע טוביה צפיר. חסקה – יורם טהרלב אני ואתה – אריק איינשטיין מחבואים – נעמי שמר שיר השיירה – עלי מוהר לעולם בעקבות השמש – אהוד מנור מחר – נעמי שמר הכל זהב – חיים חפר בוא איתי אל הגליל – אהוד מנור אתר האינטרנט הרשמי של שירים מבית סבא שירים מבית סבא, במיזם "אישים" לתיעוד היצירה הישראלית